CELEX: 62018TN0084
Language: sk
Date: 2018-02-15 00:00:00
Title: Vec T-84/18: Žaloba podaná 15. februára 2018 – VG/Komisia

30.4.2018   
            
            
               SK
            
            
               Úradný vestník Európskej únie
            
            
               C 152/37
            
         Žaloba podaná 15. februára 2018 – VG/Komisia
   (Vec T-84/18)
   (2018/C 152/47)
   Jazyk konania: angličtina
   
      Účastníci konania
   
   
      Žalobkyňa: VG (v zastúpení: G. Pandey s V. Villante, advokáti)
   
      Žalovaná: Európska komisia
   
      Návrh
   
   Žalobkyňa navrhuje, aby Všeobecný súd:
   
               —
            
            
               hneď na úvod, ak je to vhodné, vyhlásil článok 90 služobného poriadku za neplatný a neuplatniteľný v tomto konaní vzhľadom na článok 270 Zmluvy o fungovaní Európskej únie,
            
         
               —
            
            
               po prvé zrušil rozhodnutie Európskeho úradu pre výber pracovníkov (EPSO) z 30. októbra 2017, ktorým sa zamietla sťažnosť žalobkyne z 31. júla 2017,
            
         
               —
            
            
               po druhé zrušil rozhodnutie EPSO z 19. apríla 2017, ktorým sa zamieta jeho žiadosť o preskúmanie rozhodnutia EPSO/výberovej komisie o nepripustení žalobkyne do ďalšej fázy výberového konania,
            
         
               —
            
            
               po tretie zrušil rozhodnutie EPSO zo 6. februára 2017 zverejnené na internetovom účte EPSO o nezaradení žalobkyne do návrhu zoznamu uchádzačov na účely výberového konania EPSO/AD/323/16,
            
         
               —
            
            
               po štvrté zrušil oznámenie o výberovom konaní EPSO/AD/323/16 uverejnené 26. mája 2016 (1),
            
         
               —
            
            
               napokon zrušil v celom rozsahu návrh zoznamu uchádzačov vybraných na účasť na vyššie uvedenom výberovom konaní,
            
         
               —
            
            
               priznal žalobkyni náhradu ujmy vo výške 50 000 eur a
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na zjavne nesprávnom posúdení EPSO/výberovej komisie, pokiaľ ide o odbornú prax žalobkyne, a porušenie prílohy III k danému oznámeniu o výberovom konaní, v ktorej sa uvádzajú požadované pracovné skúsenosti.
            
         
               2.
            
            
               Druhý žalobný dôvod je založený na porušení článku 41 Charty základných práv Európskej únie a práva žalobkyne byť vypočutá, ako aj na porušení povinnosti odôvodnenia a článku 296 ZFEÚ.
            
         
               3.
            
            
               Tretí žalobný dôvod jezaložený na porušení článkov 1, 2, 3 a 4 nariadenia č. 1/58 (2), článku 1d a článku 28 služobného poriadku, ako aj článku 1 ods. 1 písm. f) prílohy III k tomuto poriadku a napokon zásady rovnosti zaobchádzania a zákazu diskriminácie.
            
         
      (1)  Ú. v. EÚ C 187, 2016, s. A/1.
   
      (2)  Nariadenie č. 1 z 15. apríla 1958 o používaní jazykov v Európskom hospodárskom spoločenstve Ú. v. ES 17, 1958, s. 385; Mim. vyd. 01/001, s. 3.